ສື່ມວນຊົນຈີນ ຕິຕຽນ ທ່ານນາງ ຄລິນຕັນ ກ່ອນການຢ້ຽມຢາມ
ສື່ມວນຊົນລັດຖະບານຈີນ ຕໍາໜິຕິຕຽນລັດຖະມົນຕິການຕ່າງປະເທດສະຫະລັດ ທ່ານນາງ Hillary Clinton ກ່ອນການຢ້ຽມຢາມ
ສື່ມວນຊົນຂອງລັດຖະບານຈີນ ພິມເຜີຍແຜ່ບົດຄວາມ ທີ່ຕຳໜິຕິຕຽນຢ່າງແຮງຕໍ່ລັດຖະມົນຕີການຕ່າງປະເທດ ສະຫະລັດ ທ່ານນາງ Hillary Clinton ໃນຂະນະທີ່ ທ່ານນາງເລີ່ມໃນອັນທີ່ເອີ້ນວ່າ ອາດຈະເປັນການເດີນ ທາງໄປຢ້ຽມຢາມ ຈີນຄັ້ງສຸດທ້າຍ ໃນນາມລັດຖະມົນຕີ ການຕ່າງປະເທດສະຫະລັດໃນວັນອັງຄານ ມື້ນີ້ ໜັງສືພິມ  ຊຶ່ງເປັນປາກກະບອກສຽງຂອງພັກຄອມມິວ ນິສກ່າວວ່າ ກ່ອນການໄປຢ້ຽມຢາມຂອງທ່ານນາງ Clinton, ທ່ານນາງຄວນ ຫວນຄິດເຖິງການສ້າງຄວາມເສຍຫາຍຢ່າງຮ້າຍແຮງ ທີ່ການເຂົ້າຮັບຕຳແໜ່ງ ເປັນລັດຖະມົນຕີການຕ່າງປະເທດເປັນເວລາສີ່ປີ ໄດ້ນໍາມາສູ່ຄວາມສໍາພັນລະ ຫວ່າງສະຫະລັດ ກັບຈີນ ໜັງສືພິມ ສະບັບນີ້ຍັງກ່າວເພີ້ມອີກວ່າ “ປະຊາຊົນຈີນຫລາຍຄົນ ບໍ່ມັກທານນາງ Clinton ແລະກ່າວຫາທ່ານນາງວ່າ ນໍາພາໃຫ້ເກີດ “ຄວາມບໍ່ໄວ້ເນື້ອເຊື່ອໃຈກັນຢ່າງລຶກຊື້ງ” ລະຫວ່າງສອງປະເທດທີ່ມີເສດຖະກິດ ໃຫຍ່ທີ່ສຸດຂອງໂລກ ຢູ່ໃນບົດບັນນາທິການອີກສະບັບນຶ່ງຂອງໜັງສືພິມ ໄດ້ກ່າວໂຈມຕີຢ່າງແຮງຕໍ່ບົດບາດຂອງທ່ານນາງ Clinton ກ່ຽວກັບສໍາພັນທະມິດ ລະຫວ່າງສະຫະລັດແລະຈີນ ໜັງສືພິມສະບັບນີ້ເວົ້າວ່າ ການຊຸກຍູ້ນະໂຍບາຍ ການຫັນປ່ຽນໄປສູ່ເຂດເອເຊຍຂອງລັດຖະບານ Obama ໂດຍທ່ານນາງ Clin ton ນັ້ນ ໄດ້ພາໃຫ້ເກີດມີບັນຍາກາດ “ໃນທາງລົບ ແລະຄວາມສົງໄສ” ຢູ່ໃນຕໍ່ຄວາມສຳພັນສອງຝ່າຍ ແຕ່ໜັງສືພິມນີ້ທໍານາຍວ່າ ອິດທິພົນຂອງທ່ານນາງຈະ ມີພຽງເລັກນ້ອຍ ແລະຄວາມສໍາພັນນັ້ນ ຈະບໍ່ໄດ້ຮັບການກຳນົດໂດຍ “ບຸກຄົນຜູ້ດຽວທີ່ຊອກຫາເລື້ອງ ” ທ່ານນາງ Clinton ກໍາລັງທໍາການຢ້ຽມຢາມຫົກປະເທດໃນເອເຊຍ ເປັນເວລາ 10 ມື້ ນີ້ແມ່ນການເດີນທາງຄັ້ງທີ່ສາມຂອງທ່ານນາງໄປຢ້ຽມຢາມຂົງເຂດດັ່ງ ກ່າວ ນັບຕັ້ງແຕ່ເດືອນພຶດສະພາເປັນຕົ້ນມາ ທ່ານນາງ ກໍາລັງຊ່ວຍໃນການ ຈັດຕັ້ງປະຕິບັດການຫັນປ່ຽນໄປສູ່ເຂດມະຫາສະມຸດປາຊີຟິກຂອງລັດຖະບານ ທ່ານ Obama ຊຶ່ງບັນດາຜູ້ນໍາຂອງປັກກິ່ງຫຼາຍໆຄົນ ພາກັນຕີຄວາມໝາຍວ່າ ກໍາລັງແນ່ໃສ່ເພື່ອຄວບຄຸມຈີນ ທີ່ກໍາລັງໂຜ່ໂຕຂື້ນເປັນມະຫາອໍານາດຂອງໂລກ